Държавен вестник, бр. 15, 2010 г., стр. 53

БРОЙ  15	
Д Ъ Р Ж А В Е Н  В Е С Т Н И К 	
СТР.  53  
· Започна подготовка за предстоящото общо 
и едновременно в 27-те страни – членки на 
ЕС, Преброяване на населението и жилищния 
фонд 2011 г. в съответствие с изискванията на 
Регламент (ЕО) № 862/2008 на Европейския 
парламент и на Съвета.
· Издаде нова двуезична публикация „Крат­
косрочна бизнес статистика“, която съдържа 
тримесечни данни за производството, цените 
и заетостта в индустрията, строителството, 
търговията и услугите.
· Пилотно разработи и публикува данни за 
здравните сметки за периода 2003 – 2007 г., 
чрез които се оценяват всички разходи за здра­
веопазване, и данни за сателитните сметки за 
туризма през 2006 г.
· Внедри новата Класификация на иконо­
мическите дейности КИД – 2008 за всички 
икономически показатели и агрегационни 
нива и преизчисли всички динамични редове с 
месечни и тримесечни показатели по сектори, 
назад до 2000 г. към новата база за сравнение 
в ЕС – 2005 г.
ІІ. ИЗПЪЛНЕНИЕ НА ПРИОРИТЕТИТЕ 
ОТ СТРАТЕГИЯТА
ІІ.1. НАМАЛЯВАНЕ НА НАТОВАРЕНОСТ­
ТА НА РЕСПОНДЕНТИТЕ
През изминалата година НСИ продължи 
предприемането на конкретни мерки за нама­
ляването на натоварването на респондентите, 
свързано със задълженията на стопанските 
и нестопански организации, домакинствата 
и гражданите по предоставяне на първични 
статистически данни. Положени бяха усилия 
в две основни направления:
· по-широко използване на административни 
източници на данни;
· оптимизиране на статистическия инстру­
ментариум.
Направените в края на 2008 г. промени в 
Закона за статистиката регламентираха прав­
но възможността НСИ да използва данни от 
административни регистри и информационни 
системи за производство на официална статис­
тическа информация в страната. В рамките на 
Туининг проект BG2006/IB/FI/01 „Устойчиво 
развитие на Националната статистическа систе­
ма“ бяха направени посещения с цел проучване 
на опита в статистическите служби на Холандия 
по отношение на използването на администра­
тивни източници в бизнес статистиката, на 
Финландия по отношение на използването на 
административни източници в демографската 
и социалната статистика и на Франция по от­
ношение на използването на административни 
източници в статистиката на заетостта.
По време на посещенията бе обменен опит 
не само по използване на данни от админи­
стративни източници за производството на 
конкретни статистически показатели в НСИ, но 
и по механизмите за координация на дейнос­
тите на различните институции по изграждане, 
поддържане и използване на административни 
източници за статистически цели в НСС. Прове­
дени бяха два обучителни семинара по техники 
и методики за производство на статистическа 
информация с данни от административни из­
точници – един за служители от ЦУ и един за 
служители от ТСБ. В резултат от детайлното 
проучване на опита по използване на данни от 
административни източници за статистически 
цели от водещите в това направление европейски 
статистически служби бе разработен план за 
действие за по-широкото използване на данни 
от административни регистри и информационни 
системи при производството на статистическа 
информация у нас.
През 2009 г. започна активна работа по 
проучване на съдържанието, обхвата и при­
годността на данните в основните админи­
стративни регистри у нас за статистически 
цели. Обект на съвместен анализ с експерти 
от съответните институции бяха Регистърът на 
осигурените лица, Регистърът на НАП, Инфор­
мационната система за средното образование 
(Админ) и други.
През изминалата година бяха предприети 
редица конкретни стъпки за облекчаване на 
респондентите по предоставяне на първични 
данни за целите на официалната статистика. 
Въведени бяха:
· он-лайн подаване на годишните счетовод­
ни и статистически справки от нефинансовите 
предприятия чрез уеб базирана информационна 
система „Бизнес статистика”;
· праг за опростено деклариране на сделки с 
ниски стойности във външната търговия, който 
ще бъде прилаган от 2010 г. и ще доведе до 
намаляване на натоварването на респондентите;
· по-висок праг за преобладаващата част 
икономически дейности от 100 хил. лв. на 
120 хил. лв. годишен оборот, което създаде ус­
ловия за намаляване натовареността предимно 
на малките и средните предприятия;
· опростени въпросници в тримесечното 
изследване на пътуванията на домакинствата, 
на дейността на финансовите посредници, ме­
сечните изследвания на производството и цените 
в индустрията, търговията и услугите и др.;
· вълнови подход в наблюдението на ра­
ботната сила, при който част от показателите 
се събират с годишна вместо с тримесечна 
периодичност.
Освен чрез използването на административни 
източници и оптимизиране на статистическия 
инструментариум натоварването на фирмите 
и гражданите при подаване на статистически 
данни се регулира и чрез използването на нови 
информационни технологии. С цел облекчаване 
на респондентите при подаване на статистически 
данни през 2009 г. НСИ продължи тенденцията 
за по-широко въвеждане на електронни въп­
росници, които могат да се получат директно 
от интернет страницата на НСИ. През 2009 г. 
всяка втора фирма е използвала този начин на 
представяне на данните.